*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*1. számú előterjesztés*

Bátaszék Város Önkormányzat Képviselő-testületének 2024. január 15-én

16 órakor megtartandó RENDKÍVÜLI ülésére

Döntés Bátaszék Város Településrendezési Eszközei 2. számú módosításának elfogadásáról

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:-** |

**Tisztelt Képviselő-testület!**

A Képviselő-testület a 107/2023. (IV. 26.) Kt. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás).

A Tervmódosításról szóló határozatot a Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) Kt. határozataival módosította.

A Tervmódosítást Bátaszék Város Polgármestere a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: új R.) előírásainak megfelelően általános egyeztetési eljárás keretében véleményeztette az illetékes államigazgatási szervekkel és a lakossággal.

2023. év decemberében lett megindítva a Tervmódosítás záró véleményezési szakasza.

A Tolna Vármegyei Kormányhivatal Állami Főépítészi Iroda (a továbbiakban: ÁFI) a TOB/2/00010-3/2024. iktatószámú záró szakmai véleményében a HÉSz-t módosító rendelet tervezetét kérte javítani a TVKH Hatósági Főosztály Törvényességi Felügyeleti Osztály TOB/22/784-4/2023. iktatószámú levelében foglaltak szerint. A szükséges módosítások megtörténtek.

Az ÁFI szakmailag átgondolásra javasolta Cigány-árok (Toldi utcai szakasz) fölé tervezett hidak építését ingatlanonként. Mivel a javaslat nem jogszabályon alapuló szakmai vélemény, ezért a tervezett szabályozás nem igényel javítást.

Fentiek figyelembevételével a módosuló településrendezési eszközök tervezetét az ÁFI elfogadásra javasolta.

A Tisztelt Képviselő-testületnek a Város Településszerkezeti Tervének módosítását önkormányzati határozattal, Bátaszék Város Helyi Építési Szabályzatának módosítását önkormányzati rendelettel szükséges jóváhagynia.

Kérem a Tisztelt Képviselő-testületet, hogy a településrendezési eszközök módosításának elfogadásával kapcsolatos előterjesztést tárgyalja meg, továbbá fogadja el a Településszerkezeti Tervet módosító határozat-javaslatot és a Helyi Építési Szabályzatot módosító rendelet-tervezetet.

Melléklet:

1. TOB/2/00010-3/2024. iktatószámú Záró szakmai vélemény

**H a t á r o z a t i j a v a s l a t :**

**Bátaszék Város Településrendezési Eszközei 2. számú módosításának elfogadására**

1. Bátaszék Város Önkormányzatának Képviselő-testülete (a továbbiakban: Képviselő-testület) *az épített környezet alakításáról és védelméről* szóló 1997. évi LXXVIII. Törvény 6. § (1) bekezdése, *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2022. (VII. 15.) Korm. rendelet 17. § (1) bekezdése, továbbá a 107/2023. (IV. 26.), a 140/2023. (V. 24.), a 165/2023. (VIII. 02.) és a 212/2023. (IX. 21.) önkormányzati határozatok alapján *Bátaszék Város Településszerkezeti Terve jóváhagyásáról* szóló 193/2020. (VII. 14.) önkormányzati határozatát (a továbbiakban: Határozat) a következők szerint módosítja:
   * 1. a Határozat 1. mellékletét alkotó településszerkezeti terv e határozat 1. melléklete szerint módosul,
     2. a Határozat 2. mellékletét alkotó településszerkezeti terv leírása e határozat 2. melléklete szerint módosul,
     3. a Határozat 3. mellékletét alkotó változások és beavatkozások 3.2 területi elemek fejezete e határozat 3. melléklete szerint egészül ki,
     4. a Határozat 4. mellékletét alkotó település területi mérlege e határozat 4. melléklete szerint módosul.
2. Jelen tervmódosítás területrendezési tervekkel való összhangját e határozat 5. melléklete tartalmazza.
3. Jelen tervmódosítás biológiai aktivitásérték egyenleg fenntartásának igazolását e határozat 6. melléklete tartalmazza.

*Határidő:* azonnal

*Felelős*: dr. Bozsolik Róbert polgármester

*Határozatról értesül:*

Bátaszéki KÖH pénzügyi iroda

Bátaszéki KÖH városüz.-i iroda

Irattár